
August Weizenbergi tn 1 maa-ala detailplaneeringust

Narva Linnavalitsuse Arhitektuuri- ja Linnaplaneerimise Amet teatab August Weizenbergi tn 1 maa-ala detailplaneeringu koostamise algatamisest Narva Linnavolikogu 26.06.2026 otsusega nr 31 (lisatud).
Planeeringuala suurus on ca 3,3 ha ja see asub Narva linnas, Siivertsi linnaosas. Planeeringualasse jäävad osaliselt ka August Weizenbergi tn 1 (üldkasutatav maa 100% ja pindala 27 671 m²) katastriüksusega külgnevate tänavate lõigud August Weizenbergi tänav L1, Jõesuu tänav T7 ja L7.
Vastavalt 17.03.2026 esitatud detailplaneeringu algatamise taotlusele (PLANIS-es nr 2611261/00012) tehakse ettepanek jagada detailplaneeringuga August  Weizenbergi tn 1 krunt osadeks ning moodustada elamumaa, üldkasutatava maa ning transpordimaa maakasutuse sihtotstarbega krundid kas väike- ja/või väikeste korterelamute püstitamiseks ning neid teenindavate ehitiste rajamiseks. Detailplaneeringuga luuakse eeldused kaasaegse, funktsionaalse ja keskkonnasäästliku elukeskkonna kujunemiseks. Sissesõite kruntidele taotletakse olemasolevalt August Weizenbergi tänava lõigult L1 mööda uue elamurühma kavandatavat uut sissesõiduteed. Samuti tuleb planeeringuga lahendada liikluskorralduse (sh juurdepääsud ja parkimine), maa-ala heakorrastuse ja haljastuse küsimused ning määrata planeeringu elluviimiseks vajalikud keskkonnatingimused.
Algatatud detailplaneering ei sisalda kehtestatud Narva linna üldplaneeringu 2035+ põhilahenduste muutmise ettepanekut, seega eelhinnangut ei anta ega keskkonnamõju strateegilist hindamist ei algatata.
Detailplaneeringu koostamise käigus tuleb teostada dendroloogiline uuring.

